Krésilas

Krésilas (, * cca 480 pred Kr. – † cca 410 pred Kr.) bol grécky sochár v 5. storočí pred Kr.

Krésilas, sochár z Kydónie na Kréte, bol aktívny v približne v rokoch 450 až 430 pred Kr. Tvoril v Aténach, a to prevažne z bronzu. Z jeho diel je známy (v rímskych kópiách) portrét aténskeho politika Perikla, socha zranenej Amazonky a niekoľko signovaných podstavcov (nezachovaných sôch).Inscriptiones Graecae, FD III 4:194 Inscriptiones Graecae, FD III 4:194[2]  Pripisuje sa mu aj socha bohyne Atény a socha boha Dionýza, diela zachované vo viacerých rímskych kópiách (niektoré sú umiestnené i v Musée du Louvre v Paríži).Ma 464, Statue d'Athéna dite « Pallas de Velletri ».Ma 890, Statue du héros Diomède.

Krésilas, ako väčšina sochárov 5. storočia pred Kr., venoval pri portrétoch veľkú pozornosť individuálnym črtám. V Periklovom portréte naozaj rozoznať individuálne črty, ktoré prezrádzajú jeho energickú povahu a romantickú dušu. Na hlave má prilbu, zrejme aby zakryla nápadne pretiahnutú lebku.

Rímsky spisovateľ Plínius vo svojom spise O prírode uvádza, že približne v roku 460 pred Kr. sa Krésilas, Feidias, Polykleitos, Kydón a Fradmón, najväčší sochári tých čias, zúčastnili súťaže o zhotovenie sochy Amazonky pre Artemidin chrám v Efeze. Porota, ktorá sa skladala práve z týchto umelcov (ak je tento príbeh pravdivý), sa zhodla na Polykleitovom diele (hneď po vlastnom). Zvíťazil teda Polykleitos.Plínius, Naturalis Historia, 34,53.

Z týchto (v origináli bronzových) sôch sa dali identifikovať len mramorové rímske kópie diel Krésila, Feidia a Polykleita (všetky Amazonky sú podobné, čo komplikuje otázku autorstva, Krésilova sa podobá Polykletovej). Reprodukciou Krésilovho originálu je Kapitolská Amazonka. Je oblečená v krátkom chitóne s graciózne splývajúcou drapériou, vyniká tragickou čistotou a mladistvou krásou.

 Referencie a bibliografia 


 Iné projekty 



Kategória:Sochári starovekého Grécka